My oudste en nuutste speelding – Perdebytjie se nes
Posted on November 21, 2013 Oktober 22, 2014 deur perdebytjie
My oudste en nuutste speelding
Herman Beertjie is een van my paar kosbaarste besittings en hy word vandag nog soos ‘n kleinnood opgepas! Soos ek reeds in my vorige pos genoem het,het ek ‘n Nederlandse ouma gehad,wat ek nooit ontmoet het nie.Sy het hierdie beertjie as ‘n geskenk gestuur toe ek gebore is.Saam met ‘n gegrafeerde mes,vurk en lepelstelletjie, is dit die enigste geskenke wat ek ooit van haar ontvang het.
Die knapie lyk effens motgevreet,maar is verder in ‘n redelike goeie toestand.Die kleertjies wat hy aanhet,het ek in standerd drie gebrei,toe skoolkinders nog geleer is om handwerk te doen.Ek onthou nog hoe die juffrou baie keer al die harde werk van die breipenne afgepluk het en ek weer van vooraf moes begin!Dit was maar nodig,want ek het so baie steke laat val,dat die ding soos ‘n sif gelyk het.Daardie tyd het ek lang trane gehuil,maar vandag is ek nie spyt dat ons geleer is om met net die beste tevrede te wees nie.Nodeloos om te sê,tot vandag toe haat ek dit om te brei..nou ja,dis ‘n ander storie daai!
Ons bure se dogters het ook beertjies gehad en een van hulle s’n se naam was Herman.Kinders volg mekaar altyd na,dis hoekom Herman Beertjie vandag nog Herman Beertjie is,al haat ek die naam.Ek hoop nie ek vat nou iemand in die gesig nie!
Herman beertjie is al sestig jaar oud en ek pas hom soos goud op!
My nuutste speelding is………taraaaaa!………..tromme…….verspotte ouma!!
Vandag elf wekies oud
Begin nou mens word!
28 Replies to “My oudste en nuutste speelding”
November 21, 2013 om 4:27 nm
Ek het ook nog my teddiebeer. Julle kleinding is ‘n pragtige kind! Sjoe!
November 22, 2013 om 10:01 vm
@losbek Dat mens nou so kan klou aan ‘n speelding!Maar dit gaan meer om die sentiment.Arme Herman sal seker eendag op ‘n ashoop beland.
November 21, 2013 om 5:47 nm
Ag kyk net ! Altwee die speelgoed is te pragtig.
Vir ‘n 11wekeis Ouma is jy al te pragtig
November 22, 2013 om 10:02 vm
@tina10 Hehe,dankie Tina!
November 21, 2013 om 7:13 nm
En (skuus Lou! Waar is jy en Therina tog) vir so ´n huiwerige ouma, aanvanklik, klink dit asof jy nou baie in jou skik is.
November 22, 2013 om 10:04 vm
@daniec Ek dink die huiwerigheid het meer te doen gehad met ydelheid en vrees vir ouderdom!Ek is mal oor die knapie, sien hom net te min.
November 21, 2013 om 7:52 nm
Jinne, skattige beertjie en meer skattige kleinkind! Te pragtig!
Ek sal so bekkie mos opsoen!
November 22, 2013 om 10:06 vm
@cbl1979 Dankie vir lees hier..ek hoop jy het ‘n lekker naweek.
November 21, 2013 om 7:55 nm
Dit is ‘n pragtige babatjie, sjoe. En cute verby!
November 22, 2013 om 10:07 vm
@avega Baie dankie!Klein mensies is altyd mooi,veral as dit jou eie is!
November 22, 2013 om 3:14 vm
Mooi. Hermann Poerieng en Cuticle…
November 22, 2013 om 10:08 vm
@twaksak Dis dalk hoekom ek nie van die naam hou nie..laat my aan daai Goering Nazi dink!!
November 22, 2013 om 6:10 vm
Hoe ouer ‘n mens word hoe meer waarde kry die goed.
En dis ‘n pragtige baba daardie!
November 22, 2013 om 6:27 vm
Daardie beertjie lyk beter as die meeste mense na 60 jaar se “verbruik”. Wat ‘n pragtige kleinkind het jy nie daar nie! Sjoe, jy is geseënd.
November 22, 2013 om 10:10 vm
@lora2me Beertjie lyk beslis beter as sy ma!Ek is mal oor die klein mannetjie. 🙂
November 22, 2013 om 8:33 vm
Herman Beertjie dra Bloomers!
November 22, 2013 om 10:11 vm
@kompethenry Gebreide bloomers! 😆
November 23, 2013 om 11:01 vm
November 22, 2013 om 8:37 vm
Ek ken van, ek het op n jong ouderdom die Onse Vader met kruissteek uitgewerk, my ma het alles uitgetrek – al my steke aan die agterkant moes in dieselfde rigting le. Voor en agter moes ewe oordentlik wees. Ek hou ook so van my ou speelgoed, ai sooooo sentimenteel.
Kleinkind is OPVREETBAAR
November 22, 2013 om 10:15 vm
@ek-myself Ons is geleer om dinge reg te doen.Ek weet nie of daar vandag nog sulke standaarde is nie.Mense is is so tevrede om gemiddeld te wees.
November 22, 2013 om 8:42 vm
Daai breiwerk lyk vir my wonderlik..ek regs en aweregs nou eers op 60!! Ouma Perdebytjie mag jy elke oomblik geniet. Ek ruik amper die poeier reukie…
November 23, 2013 om 3:45 nm
@dirkie Ek het nie gedink dit sal so lekker wees nie!
November 22, 2013 om 11:39 vm
@perdebytjie Jou nuutste speeding oortref die oue by verre! Dit is dié pragtigste ou gevreetjie – ek sal hom mos steel!!!
November 23, 2013 om 3:43 nm
@pienkvolla Dankie dat jy kom lees het..jou lanklaas gesien!
November 22, 2013 om 1:39 nm
Die speelding vir die nuwe baba?
November 23, 2013 om 4:46 vm
@charly O nee,hy moet maar sy eie beertjie liefie.Herman word veilig bewaar vir ….ek weet nie wat nie!
November 22, 2013 om 3:54 nm
Elk het ook nog my teddy wat net so lyk. Helaas het ek hom baie bespeel, en hoewel hy gehawend was, was hy nog heel tot jaloerse worshond hom beknibbel het so 2 jaar gelede.
Bambino is aller ouliks en regtig ‘n mooie ou dingetjie.
November 23, 2013 om 4:48 vm
@rosiemetdorings Dis nou ‘n ramp dat jou beer hondekos geword het!
Vorige bydraeVorige Ouma se reukwaterbotteltjie..vir Godiva
Volgende bydraeVolgende Musiek..pes of plesier?